བུ་མོ་ཡོན་ཏན་ཅན།
གནའ༌སྔ༌མོ༌མི༌ཚང༌ཞིག༌ལ༌པ༌ཕ༌དང༌བུ༌ལྐུགས༌ཚོད༌ཚོད༌ཅིག༌ཡོད་པ་
རེད། པ་ཕ་དེའི་བསམ༌པར༌ང༌མ༌ཤི༌གོང༌ལ༌བུ༌ལ༌མནའ༌མ༌ཡོན༌ཏན་ཡོད་པ་
ཞིག་མ་བླངས་ན་བུ་ཁོ་རང་འགོ་ཐོན་གྱི་མ་རེད་བསམ་ནས་པ་ཕས་བུ་མོ་ཡོན་
ཏན་ཡོད་སྐད་ཆེ་བ་གསུམ་མནའ་མར་བླངས་ནས་དེའི་ནང་ནས་ཡོན་ཏན་ཆེ་བ་
ཞིག་ཉར། གཞན་གཉིས་གོ་སློག་དགོས་བསམ་སྟེ་བལྟ་ཚོད་བྱས་ཀྱང༌ཡོན་ཏན་
ཡོད་བཟོ་མེད་ཙང་ཁོང་གསུམ་ལ་ཁག་འདོགས་བྱེད་ཆེད་ཁྱེད་གསུམ་སོང་ནས་
ཚ་པོའི་ནང་གི་གྲང་མོ་དང་། ནག་ཁུང་ནང་གི་གསལ་པོ་དེ་འཁྱེར་ཡོང་རྒྱུ་འདུག་
ན་བུའི་མནའ་མར་ཉར་གྱི་ཡིན་འཁྱེར་ཡོང་རྒྱུ་མི་འདུག་ན་གོ་སློག་གི་ཡིན་ཞེས་
བཤད་པ་རེད། བུ་མོ་གསུམ་གྲོས་བྱས་ཏེ་མི་ཚང་འདི་ནས་གོ་ལོག་དགོས་བྱུང་ན་
ཕངས་པོ་བྱེད་ཀྱི་རེད། འབྱོར་པ་ཆེ་བ། པ་ཕ་ཡང་ལོ་ན་རྒན་ཁོག་རེད། བུ་ཡང་
ལྐུགས་རྟགས་དོད་པོ་ཡོད་ཙང་ཕྱིན་ཆད་ང་རང་ཚོས་གང་བྱས་ཡོང་རྒྱུ་རེད། པ་
ཕས་བཤད་པ་ལྟར་ང་རང་གསུམ་འཚོལ་དུ་འགྲོ་ཟེར་ལྟོ་ཆས་ཁྱེར་ནས་གང་སར་
སོང་བ་དང་མི་ཐུག་ཚད་ལ་དྲིས་ཀྱང་ཧ་གོ་གི་མེད་ཟེར་ནས་བསླབ་མཁན་མ་བྱུང་
བར་ཉིན་མང་པོ་སོང་བར་བརྟེན་ལྟོ་ཆས་རྣམས་རྫོགས། དཀའ་ལས་ཁག་པོ་བྱུང་
བ་རེད། དེ་ནས་སོང་སོང་བའི་གང་མཚམས་ཞིག་ལ་ཟམ་པ་ཞིག་གི་ཕ་རོལ་དུ་མི་
ཚང་ཆེན་པོ་ཞིག་ཡོད་པ་དེར་ལྟོ་ཞིག་སློང་བར་ཕྱིན་པ་རེད། སྒོ་རྩར་སླེབས་དུས་
ས༌པར༌ཁུག་ཀྱོག༌ཅིག༌ལ་ངལ་གསོ་སྐབས་ལྟོགས་གཉིད་ཁུག་ནས་
-493-

ལྷ་སའི་དམངས་ཁྲོད་སྒྲུང་གཏམ།
བསྡད་ཡོད་པ་རེད། མི་ཚང་ཆེན་པོ་དེའི་བུ་མོ་དེས་ཁྲ་མའི་ནང་ནས་ཁོང་གསུམ་
མཐོང༌བ༌དང༌བུ་མོ་དེའི་བསམ་པར་བུ་མོ་གསུམ་པོ་དེའི་བཟོ་དབྱིབས་གང་ལ་
བལྟས་ཀྱང་མི་ཚང་དྲག་པ་གཅིག་གི་བུ་མོ་ཡིན་ཐག་ཆོད་རེད། དེ་ཚོ་ལམ་ནོར་བ་
ཞིག་ཡིན་ནམ་ཡང་ན་ཡུལ་ཐོན་ནས་ཡོང་དགོས་བྱུང་བ་ཡིན་འདུག ཁོང་གསུམ་
ལ་སྟེར་བྱེད་ཇ་ཆང་དང༌ལྟོ་ཆས་རྣམས་གཡོག་མོར་འཁྱེར་བཅུག་སྟེ་བུ་མོ་གསུམ་
པོའི་སར་ཡོང་སྟེ་བུ་མོ་དེས་བུ་མོ་གསུམ་ལ་བཤད་དོན། ཁྱེད་གསུམ་ཡུལ་གང་
ནས་ཡིན། འདི་ཕྱོགས་ལ་ཡོང་དགོས་དོན་གང་ཡིན། ལམ་ནོར་ཐེབས་བྱུང་ངམ་
ཡང་ན་ཡུལ་ཐོན་ནས་ཡོང་བ་ཡིན་ང་ལ་མ་གསང་པར་དྲང་པོ་ཤོད་དང་ཟེར་ནས་
སྔོན༌ལ༌ཇ༌ཆང༌དང༌ཁ༌ཟས༌རྣམས་ཟ་རུ་བཅུག་པ་རེད། ཁ་ཟས་བཟས་ཚར་བ་
དང་བུ་མོ་གསུམ་པོ་དེས་པ་ཕས་གང་བཤད་པ་དང་མི་ཚང་དེའི་སྐོར་སྦ་གསང་
མེད༌པར༌དྲང༌པོ༌བཤད༌པ༌དང། བུ་མོ་དེས་ཁོང་གསུམ་པོར་བསླབ་དོན་ཁྱེད་
གསུམ་དོན་དེ་འདྲ་ཞིག་ལ་དཀའ་ལས་དང་སེམས་ཁྲལ་བྱེད་དགོས་ཀྱི་མ་རེད།
ལས་སླ་པོ་རེད། ཁྱེད་གསུམ་འདི་ནས༌ནང༌ལ༌ཕྱིར༌ལོག༌སྟེ༌པ༌ཕ༌ལགས་ང་ཚོས་
ཁྱེད་ཀྱི་གསུངས༌པ༌ལྟར༌ཚ་པོའི་ནང་གི་གྲང་མོ་དང་། ནག་ཁུང་ནང་གི་གསལ་པོ་
འཁྱེར་ཡོད་གཟིགས་རོགས་གནང་ཞུས། གང་དུ་ཡོད་ཟེར་གྱི་རེད། ཉི་མ་ཚ་སྒང་
ཞིག་ལ་པཱ་ལགས་ཉི་ཁུག་ལྷགས་པ་མེད་ས་ཞིག་ལ་བཞུགས་སུ་བཅུག པཱ་ལགས་
ཉི་མས་ འཚིགས་ ནས་རྔུལ་ཆུ་ ཐོན་པ་དང། དབུ་ནས་རླངས་པ་བྱུར་བྱུར་བྱེད་
སྐབས་ཁྱེད་གསུམ་པོས་གཡས་གཡོན་ནས་རླུང་གཡབ་རེ་གཡུག་གཡུག་བྱས་ཏེ་
ཚ་པོའི་ནང་གི་དྲང་མོ་འདི་ཡིན་ཞུས། ཡང་པཱ་ལགས་ཁང་པ་ནག་ཁུང་ཞིག་ཏུ་
བཞག་ནས་ཁྱེད་ཚོས་ཙག་སྒྲ་སྤར་ནས་ནག་ཁུང་ནང་གི་གསལ་པོ་འདི་ཡིན་ཞུས།
-494-

འཚོ་བའི་སྐྱིད་སྡུག་སྐོར་གྱི་སྒྲུང༌།
ངས་བསླབས་བྱུང་མ་ཟེར། རླུང་གཡབ་རེ་དང་། ཙག་སྒྲ་རེ་སྤྲད་དེ་ཁྱེད་གསུམ་
ཕྱིར༌ལོག༌སོང༌ཞེས༌བཤད༌པ༌དང་ཁོང་གསུམ་ཕྱིར་ལོག་བྱས་པ་རེད། དེ་ནས་
ཁོང་གསུམ་ནང་དུ་ཕྱིར་ལོག་བྱས་ཐོག་པཱ་ལགས་ལ་ཞུས་པར་ཁྱེད་ཀྱི་གསུང་པ་
ལྟར་ང་ཚོས་འཁྱེར་ཡོད། སང་ཉིན་གཟིགས་མོ་འབུལ་གྱི་ཞུས་པ་རེད། སང་ཉིན་
ཉི༌མ༌ཚ༌པོ༌བསྟན༌པ༌དང༌ཁོང༌ཚོས༌པཱ་ལགས་ཉི་ཁུག་ལྷགས་པ་མེད་སར་བཞག
རྔུལ་ཆུ་དང་རླངས་པ་ཐོན་སྐབས་རླུང་གཡབ་གཡབ་གཡབ་བྱས་ཙང་གྲང་བསིལ་
བསིལ་བྱུང་དུས་ཁོང་ཚོས་ཚ་པོའི་ནང་གི་གྲང་མོ་འདི་ཡིན་ཞུས་པ་རེད། པ་ཕས་
དེ་རང་རེད། ད་འོ་ན་ནག་ཁུང་ནང་གི་གསལ་པོ་ག་འདྲ་ཡོད་ཟེར་དྲིས་པ་རེད།
བུ་མོ་གསུམ་པོས་པཱ་ལགས་ཁང་པ་ནག་ཁུང་ཞིག་གི་ནང་དུ་འཁྲིད་དེ་ཙག་སྒྲ་སྤར་
ཏེ༌ནག་ཁུང༌གི༌གསལ་པོ་འདི་ཡིན་ཞུས་པ་དང་པ་ཕས་དེ་རང་རེད། ཁྱེད་ཚོས་
རྙེད་འདུག འདི་ཁྱོད་ཚོར་སུ་ཞིག་གི་བསླབས་བྱུང་ངམ་ཞེས་དྲིས་པ་རེད། ཁོང་
གསུམ་པོ་བསླབ་མཁན་མ་བྱུང་ང་ཚོ་རང་གི་ཤེས་ཀྱི་ཡོད་ཅེས་བཤད་པ་རེད། པ་
ཕས་ཁྱོད་ཚོས་ཤེས་ན་དང་པོ་ནས་མི་བྱེད་པ་ཉི་མ་མང་པོ་ལུང་པ་གཞན་ལ་འགྲོ་
དགོས་དོན་གང་ཡིན། དེ་ལས་ཁྱེད་ཚོས་དྲང་པོ་བཤད་ན་ཡག་གི་རེད་ཟེར་མཐའ་
ནན་དྲིས་ཙང་ཁོ་ཚོས་མི་ཚང་ཆེན་པོ་དེའི་བུ་མོས་བསླབས་བྱུང་ཟེར་མི་བཤད་ཀ་
མེད་བྱུང་བ་རེད། པ་ཕས་མནའ་མ་གསུམ་པོར་སྐལ་རྫོངས་གྱ་ནོམ་རེ་བསྐུར་ཏེ་
སོ་སོའི་ནང་ལ་ཕྱིར་ལོག་བཏང༌། དེ་ནས་པ་ཕས་མི་ཚང་ཆེན་པོ་དེར་སོང་སྟེ་བུ་
མོ་དེ་མནའ་མར་བསླངས་པ་རེད། མི་ཚང་དེ་ལ་ཕྲུ་གུ་བུ་མོ་དེ་ལས་མེད་ཙང་
མནའ་མར་བསྟེར་གྱི་མིན་ཞེས་ བཤད་པ་དང༌། པ་ཕས་ཞུ་བ་ནན་པོ་ཕུལ་ཐོག་མི་
ཚང་ཕན་ཚུན་གཉིས་ཀ་བུ་དང་མནའ་མས་གཅིག་ འཛིན་བྱ་རྒྱུ་ བྱས་ཏེ་བུ་མོ་
-495-

ལྷ་སའི་དམངས་ཁྲོད་སྒྲུང་གཏམ།
མནའ་མར་བྱིན་པ་རེད། བུ་མོ་དེ་མནའ་མར་བྱུང་ཙང་པ་ཕ་བློ་བདེ་པོའི་ངང་མི་
ཚང་དེའི་འགན་ཚང་མ་མནའ་མའི་ལག་ཏུ་སྤྲད༌ནས༌པ༌ཕ༌རང༌ལྷ༌ཁང༌ཞིག་ལ་
ཕྱག་འཚལ་སྐོར་གསོག་བྱེད་ཀྱི་ཡོད་པ་རེད།
ལྷ་ཁང་དེའི་དཀོན་གཉེར་དེ་ལ་ཞུམ་བུ་ཞིག་ཡོད་པ་དེ་གྲོད་པ་སྦོས་ནས་
ཤི་བ་རེད། དཀོན་གཉེར་ཁོའི་བསམ་པར་སྐོར་བ་གསོག་པར་ཡོང་མི་སྔ་ཤོས་པ་
ཕ༌ཁོང༌ཡོང༌གི༌ཡོད༌ཁོ༌ལ༌རོ༌ཁག༌དཀྲི་དགོས་བསམ་ནས་ཞུམ་བུའི་རོ་དེ་ཆོས་
ཁང་གི་སྒོ་ཐེམ་ནང་དུ་བཞག་པ་དང་། པ་ཕ་སླེབས་པ་རེད། པ་ཕའི་གོམ་པ་ཞུམ་
བུའི་སྒང་ལ་སྤོས་པས་ཙེའོ་ཟེར་བའི་སྒྲ་ཞིག་ཐོན་པ་དང་། དཀོན་གཉེར་ཁོས་
ལམ་སང༌པ༌ཕར་ཁྱོད༌རང༌སྐོར་བ་གསོག་པར་ཡོང་ནས་ངའི་ཞུམ་བུ་བསད་པ་
འོས་མིན་ཡིན། ཞུམ་བུ་འདི་ཞུམ་བུ་གཞན་དང་འདྲ་ས་མེད། ཉིན་མོ་ཙི་ཙི་དང་།
མཚན༌མོ༌པགས༌བྱིའུ༌སྲུང༌ནས༌ཞལ་གསེར་དང༌། གོས་ཆེན་བཅས་ལ་སྐྱོན་ཡོང་
གི་མེད་བཤད་པ་རེད། པ་ཕས་ངས་ཆེད་མངགས་བསད་རྒྱུ་མ་བྱུང༌། རབ་ལ་
ཞུམ་ཚབ་སྤྲད་ཆོག དེ་མིན་ན་རིན་སྤྲད་ཆོག་ཅེས་ ལབ་པ་རེད། དཀོན་གཉེར་
ཁོས་ཞུམ་བུའི་རིན་ལ་རྒྱ་སྲང་ལྔ་བཅུ་ཐམ་པ་སྤྲོད་རྒྱུ་བྱས་པ་རེད། པ་ཕའི་བསམ་
པར་ཞུམ་བུའི་རིན་རྒྱ་སྲང་ལྔ་བཅུ་ཐམ་པ་སྤྲོད་རྒྱུ་བྱས་པ་མནའ་མར་ག་འདྲ་བྱས་
བཤད་དགོས་བསམ། སེམས་སྡུག་ཆེན་པོ༌ཡོད༌པ༌དེ༌མནའ༌མས་ཤེས་ནས་པཱ་
ལགས་ཁྱེད་རྣམ་ཀུན་བཞིན་རས་ཚེས་པ་བཅོ་ལྔའི་ཟླ་ལྟར་ཡོད་དེ་རིང་མར་ངོ་
མུན་ནག་ལྟ་བུ་འདྲ་གང་ཡིན་ནམ། སྐུ་ལ་སྙུན་གཞི་ལྗིད་པོ་འདྲ་མི་འདུག་གམ།
ཡང༌ན༌ང༌ཚོས་ཞབས་ཞུ་མ་སྒྲུབ་པ་གང་བྱུང་ཡོད་དམ། དེ་མིན་ན་ཡུལ་སྤྱིར་
དམག་འཁྲུག་སོགས་ཡོད་པ་ཡིན་ནམ་ཞལ་སངས་གནང་རོགས་ཞུས་པ་དང་། པ་
-496-

འཚོ་བའི་སྐྱིད་སྡུག་སྐོར་གྱི་སྒྲུང་།
ཕས་གོང་གི་ཡོང་རྐྱེན་ཚང་མ་གསལ་པོ་བཤད་པ་རེད། མནའ་མས༌པཱ་ལགས་
ཐུགས་ཁྲལ་མ་གནང་། རྒྱ་སྲང་དེ་ཙམ་ང་ཚོར་རྒྱུ་ནི་ཡོད། ངས་ལམ་སང་སྤྲད་
ཆོག པཱ་ལགས་ཁྱེད་ཐུགས་སྤྲོ་པོ་བྱས་ཏེ་བཞུགས་རོགས་གནང་ཞུས་པ་དང་པ་ཕ་
བློ་བདེ་པོ་བྱུང་བ་རེད། མནའ་མས་གཡོག་མོ་ཚོར་མངགས་དོན་ཁྱོད་ཚོས་གད་
སྙིགས་སྤུངས་ས་དང་ཟ་ཁང་སོ་སོའི་སྒོ་འགྲམ་ནས་དཀར་ཡོལ་ཆག་རོ་མང་པོ་
སྒྲུག་ནས་ཁྱེར་ཤོག་བཤད་པ་དང་། པཱ་ལགས་བཞུགས་སའི་ལྕོག་ཙེའི་སྒང་ལ་རྒྱ་
སྲང༌མང༌པོ༌སྤུངས༌ནས༌བཞག སྒོ་རྒྱབ་ཏུ་རྐང་ཁྲི་འགྱེལ་ཆོག་ཅིག་གི་སྒང་ལ་
དཀར་ཡོལ་ཆག་རོ་སྣ་ཚོགས་བཞག་ཐོག་སྒོ་ཡང་ཕྱེད་ཙམ་ཕྱེ་ནས་དཀོན་གཉེར་
ལགས་དངུལ་ལེན་པར་ཡོང་དགོས་ཞེས་ལན་བཏང་བ་དང་དཀོན་གཉེར་དགའ་
ནས་རྒྱུགས་ཡོང་སྟེ་དངུལ་མཐོང་བ་དང་སྒོ་ཤུགས་ཆེན་ཕུད་རྒྱག་བཏང་ཙང་སྒོ་
རྒྱབ་ཀྱི་དཀར་ཡོལ་ཆག་རོ་དེ་ཚོ་སི་ལིང་ཟེར་ཐོར་པ་རེད། མནའ་མས་དཀོན་
གཉེར་ལགས་ཞུམ་བུའི་རིན་འདིར་ཡོད་བཞེས་རོགས་གནང་ང་ཚོའི་གྲོ་དཀར་
སྤུས་ལེགས་འདྲ་མིན་ཆ་ཚང་མང་པོར་རིན་རྒྱ་སྲང་སྟོང་ཕྲག་མང་པོ་གནས་ཡོད།
ཪིན་སྐྱོན་སྤྲོད་དགོས་ཞེས་ བཤད་པ་རེད། དཀོན་གཉེར་ཧང་སངས་ཏེ་མནའ་
མར་ ཞུམ་ བུའི་ རིན་ དང་ མགོ་ གཏུགས་ གཏོང་ རོགས་ ཞུ་ དགོས་ བྱུང་ བ་ རེད།
མནའ་མའི་ཐབས་ཤེས་ཡོན་ཏན༌ལ༌པ༌ཕ༌ཧ༌ལས༌ཏེ༌པ༌ཕ༌སྡོད༌མ་ཚུགས་པར་
སྤོབས་ཉམས༌ཆེན༌པོས༌ང༌སུ༌ལའང་རེ་དགོས་མེད་ཟེར་བའི་ཡིག་ཆེན་ཞིག་ཕྱི་
སྒོའི་སྒོ་ཐོད་དུ་བཀལ་བཞག་ཡོད། དེ་ཉིན་ཞིག་རྒྱལ་པོ་སྐུ་འཁོར་སྤྲོ་འཆམ་ལ་
ཕེབས་སྐབས་གཟིགས་པ་རེད། རྒྱལ་པོས་པ་ཕ་ཕོ་བྲང་ལ་བོས་ཐོག་ཁྱོད་ཀྱི་སྒོ་
ཐོད་དུ་སུ་ལའང་རེ་དགོས་མེད་ཟེར་བའི་སྒོ་བྱང་བཀལ་འདུག་དེ་འདྲ་ཡིན་ན་
-497-

ལྷ་སའི་དམངས་ཁྲོད་སྒྲུང་གཏམ།
ཁྱོད་རང་ཉི་མ་བདུན་གཅིག་ཚུན་ཆད་ལ་རྟ་ཕོའི་རྟེའུ་ཞིག་འཁྲིད་ཡོང་དགོས་དེ་
མེད་ན་ཁྲིམས་གཅོད་གཏོང་གི་ཡིན་ཞེས་གསུངས་པ་རེད།pmpg
ཡང་པ་ཕ་ནང་དུ་སླེབས་དུས་སྔ་མ་ནང་ལྟར་སེམས་སྡུག་ཆེན་པོ་ཡོད་པ་
དེ་མནའ་མས་མཐོང་བ་དང་བསམ་པར་སྒོ་ཐོད་ཀྱི་ཡི་གེ་དེའི་ལན་རྐྱེན་ཡིན་པ་
ཐག༌གི༌ཆོད། པཱ༌ལགས་རྒྱལ༌པོས༌བཀའ་ནན་གང་ཕེབས་མིན་དྲིས་པ་རེད། པ་
ཕས་གནས་ཚུལ་རྣམས་གསལ་པོ་བཤད་པ་རེད།
མནའ་མས་པཱ་ལགས་ཁྱེད་རང་
ཉིན་ཤས༌རིང༌སྐུ་བཞེངས་མ་གནང་བར་གཟིམ་ནས་བཞུགས་རྒྱལ་པོའི་བཀའ་
འདི་ལ་ལན་རྒྱག་བདེ་པོ་རེད། ང་ཚོས་བརྒྱབ་ཆོག་ཐུགས་བློ་བདེ་པོ་བཞུགས་
དགོས་ཞུས་པ་དང་། ཕྱི་རྒྱར་ང་ཚོའི་པཱ་ལགས་སྙུན་ནས་བཞུགས་ཡོད་ཟེར་བའི་
སྐད་ཆ་བཀྲམས་པ་རེད། ཞག་བདུན་ཕྲག་ཁ་ཤས་སོང་ཡང་འདི་བྱས་ཞུ་མི་མེད་
ཙང་ཉིན་ཞིག་རྒྱལ་པོས་མི་བཏང་སྟེ་པ་ཕ་མཉམ་དུ་བཟུང་ནས་འཁྲིད་ཡོང་དགོས་
ཟེར་བ་ལྟར་པ་ཕ་འགུགས་མི་འབྱོར་བ་རེད། མནའ་མས་མི་དེ་ཚོ་ནང་དུ་བོས་
ནས༌ལྟོ༌ཆས༌དང་། ཇ་ཆང༌ཚིམ༌པ༌ཞིག་བྱིན། ཆང་རིན་གྱ་ནོམ་སྤྲད་དེ་པཱ་ལགས་
ཀྱི་ཚབ་ལ་བུ་བཏང་ནས་བུ་ལ་མངགས་ཆ་བསླབ་པར། རྒྱལ་པོར་པཱ་ལགས་སྙུན་
གཞི༌སྡུག༌པོ༌ཡོད༌ང༌རང༌བཅར༌དགོས་བྱུང་། རྒྱལ་པོས་གང་ན་གི་འདུག་གསུང་
ན་པཱ་ལགས་ལ་ཕྲུ་གུ་སྐྱེ་གྲབས་འདུག་ཞུ་དགོས། ཡང་རྒྱལ་པོས་མི་ཕོ་ལ་ཕྲུ་གུ་
སྐྱེས་པའི་སྲོལ་ཡོད་པ་རེད་དམ་གསུང་བྱུང་ན་དེའི་ལན་དུ་རྟ་ཕོ་ལ་རྟེའུ་སྐྱེས་པ་
ཡང་མི་འདུག་ཞུ་དགོས་ཞེས་མངགས་པ་ལྟར་བུས་དེ་བཞིན་དུ་ཞུ་ལན་རེ་རེ་བྱས་
ནས་ཕུལ་སྟབས་རྒྱལ་པོ་ལན་རྒྱག་ཐབས་མེད་པ་བཟོས་པ་རེད། དུས་དེ་ནས་
བཟུང་མནའ་མ་ཡོན་ཏན་ཆེན་པོ་ཟེར་བའི་སྐད་གྲགས་ཕྱོགས་གང་སར་ཁྱབ་པ་
-498-

འཚོ་བའི་སྐྱིད་སྡུག་སྐོར་གྱི་སྒྲུང༌།
རེད།
རྗེས་སོར་རྒན་མོའི་སྨོན་ལམ་
བསྡུ་མཁན། ལྷ་ས་གྲོང་ཁྱེར་ལེགས་བསྡུས་གསུམ་གྱི་རྩོམ་སྒྲིག་པུའུ།
བསྡུ་དུས། 1991. 5
F་ཥ་ཎ རཎ་ཥི་ཊ་ཤལ་ཤ་ཊཏྲྰཾ་ཌཌP་ཤ་ཚ་
PE་ÊMཤ་ཊཌ་R་ཌÉoăm་U།pཨ་ལལ་ཁཾ་ཊཏ་ཊར་ཊའི།ཁྲོ་རྐཎ་ཨོ་ཊྛ་ཌÉ
સૂરણ જીલ્લત હતી મીશ કરવa Baroda yad deme
Quailed deme Bday.
1.90g) sten, ful.
๒๙๓.๒.๕๗ ๒๒๔.๑๔.๒๔. ปป ๒๔๔๒.2 Quynda
gaéરવરનું નવનન્દ્રિયસફર ઉતરી ફીનોલકાવવાની તેણ